open-index/open-wikipedia-markdown huggingface dataset:
Luis Manuel Seijas

**Luis Manuel Seijas Gunther** (s. 23. kesäkuuta 1986 Valencia) on venezuelalainen jalkapalloilija, pelipaikaltaan keskikenttäpelaaja. Hän on pelannut seuratasolla kotimaansa lisäksi Argentiinassa, Kolumbiassa, Ecuadorissa, Brasiliassa ja kaksi kautta Belgiassa. Hän on pelannut Venezuelan maajoukkueessa 70 maaottelua ja tehnyt niissä kaksi maalia.

Seijas pelasi kausina 2011–2013 Belgian pääsarjassa Standard Liègen joukkueessa ja teki 46 ottelussaan seitsemän maalia. Vuonna 2015 hän voitti kolumbialaisen Independiente Santa Fen joukkueessa Copa Sudamericanan.

Seijas pelasi ensimmäisen maaottelunsa lokakuussa 2006 Uruguayta vastaan. Hän on tehnyt maalin toukokuussa 2012 ystävyysottelussa Moldovaa vastaan ja lokakuussa 2013 MM-karsintaottelussa Paraguayta vastaan. Hän kuului Venezuelan joukkueeseen vuosien 2011, 2015, 2016 ja 2019 Copa Américassa.

## Lähteet
Tomas Oneborg

**Tomas Krister Oneborg** (28. maaliskuuta 1958, Hägersten, Ruotsi – 29. maaliskuuta 2020 Tukholma, Ruotsi) oli ruotsalainen valokuvaaja.

## Elämäkerta
Oneborg syntyi Hägerstenissä Tukholman ulkopuolella ja työskenteli lehdistökuvaajana Svenska Dagbladetissa vuodesta 1986 kuolemaansa asti. Hänen valokuvansa vuoden 2017 Tukholman kuorma-auto iskun jälkimainingeista, jossa viisi ihmistä oli kuollut, sai toisen palkinnon vuoden valokuvana.

Oneborg kuoli kotonaan Tukholmassa 29. maaliskuuta 2020 covid-19-tautiin.

## Lähteet
Carlo Urbani

**Carlo Urbani** (1956 Anconan lähistö – 29. maaliskuuta 2003 Bangkok) oli italialainen lääkäri.

Urbani valmistui Anconan yliopistosta vuonna 1981, erikoistui tartuntatauteihin Messinan yliopistossa kolmen vuoden ajan ja pääsi vuonna 1990 Maceratan sairaalan tartuntatautien laitoksen varajohtajaksi. Hän osallistui Maailman terveysjärjestön työhön ensimmäisen kerran vuonna 1993 Malediiveilla. Hän työskenteli Maailman terveysjärjestön palveluksessa myös Mauritaniassa ja oli jo opiskeluaikanaan vieraillut tutkimassa Afrikassa muun muassa malariaa. Työskenneltyään parasitologian konsultanttina Hanoissa, Filippiineillä ja Phnom Penhissä Urbani otti toukokuussa 2000 vastaan pitkäaikaisen viran spesialistina Hanoissa.

Urbani kirjoitti kymmenittäin artikkeleita loisiin liittyvistä aiheista. Hän osallistui myös Lääkärit ilman rajoja -järjestön toimintaan ja johti sen Italian-haaraa. Hän oli yksi lääkäreistä, jotka vuonna 1999 vastaanottivat Nobelin rauhanpalkinnon kansainvälisen järjestön puolesta. 

Urbani oli naimisissa ja hänellä oli kolme lasta.

## SARS-kriisi ja kuolema
Hanoin ranskalaiseen sairaalaan saapui 26. helmikuuta 2003 kiinalais-yhdysvaltalainen liikemies, joka oli tullut Hanoihin 23. helmikuuta. Kaksi päivää sairaalaan tulon jälkeen liikemiehen tila oli heikentynyt ja myös sairaalan henkilökunnan jäsenten keskuudessa oli alkanut esiintyä kuivaa yskää, hengitysvaikeuksia sekä kuumetta. Maaliskuun alussa Urbani käski eristää kaikki potilaat ja ne henkilökunnan jäsenet, joilla näitä oireita oli ilmennyt. Sairaalan ulkopuolelle järjestettiin vartiointi ja henkilökunta aloitti suojavarusteiden käytön.

Sairastunut liikemies oli ilmeisesti saanut tartunnan Hongkongissa guangdongilaiselta lääkäriltä, jonka kanssa oli asunut samassa kerroksessa hotellissa. Taudin leviäminen Hanoissa antoi ensimmäisen signaalin kehittyvästä ongelmasta ulkomaailmalle. Guangdongin provinssissa tauti oli kiertänyt marraskuusta 2002 ja levinnyt sieltä Hongkongiin. Urbani konsultoi Maailman terveysjärjestön aluetoimistoa Hanoissa johtanutta Pascale Brudonia ja tiedotti sitten tapauksista Maailman terveysjärjestön päämajaan Geneveen. Maailman johtaviin kuuluneita epidemiologeja saapui Hanoihin tutkimaan tautia, ja 15. maaliskuuta Maailman terveysjärjestö julisti oireiston maailmanlaajuiseksi terveysuhaksi.

Urbani oli tekemässä lentomatkaa kokoukseen Bangkokiin 11. maaliskuuta, kun alkoi itse oireilla oltuaan päivittäisessä kontaktissa sairastuneiden kanssa lähes kahden viikon ajan. Hän meni heti Bangkokiin saavuttuaan sairaalaan ja kuoli 29. maaliskuuta SARS:iin. Maailman terveysjärjestö järjesti Urbanin kunniaksi muistoseremonian kun tämän kuolemasta tuli kuluneeksi viisitoista vuotta keväällä 2018.

## Lähteet
Pythagoraan keskiarvo

**Pythagoraan keskiarvoihin** kuuluu kolme klassista keskiarvoa: aritmeettinen keskiarvo, geometrinen keskiarvo ja harmoninen keskiarvo. Geometrinen keskiarvo on suurempi kuin harmoninen keskiarvo ja aritmeettinen keskiarvo on taas suurempi kuin geometrinen keskiarvo.

## Lähteet
* Pythagorean Means
Frances Glessner Lee

**Frances Glessner Lee** (25. maaliskuuta 1878 – 27. tammikuuta 1962) oli ensimmäinen naispuolinen poliisikapteeni Yhdysvalloissa. Häntä pidetään ”oikeuslääketieteen äitinä”.

## Lapsuus

Frances Glessner Lee eli suojaisen lapsuuden, joka edusti 1800-luvun esteettisiä ja moraalisia ihanteita. Hänen äitinsä Frances M. Glessner hoiti perhettä ja hänen isänsä John Jacob Glessner työskenteli International Harvester -yhtiössä, missä hän ansaitsi omaisuutensa. He asuivat vuonna 1886 valmistuneessa arkkitehti Henry Hobson Richardsonin heille suunnittelemassa talossa, joka toimii nykyään museona. Glessner Lee ja hänen veljensä saivat koulutuksen kotona. Hänen veljensä jatkoi opintoja Harvardin yliopistossa, kun taas Glessner Lee avioitui 19-vuotiaana nuoren asianajajan Blewett Leen kanssa. He saivat kolme lasta, mutta liitto päättyi avioeroon.

## Intohimo
Glessner Lee ystävystyi veljensä luokkatoverin George Burgess Magrathin kanssa, joka oli lääketieteen opiskelija ja kiinnostunut kuolemantutkimuksesta. Tämä sai Glessner Leen kiinnostumaan tuolloin ensiaskeleitaan ottavaan rikostutkinnan alaan. Hän hyödynsi omaisuuttaan ja visuaalisia kykyjään tämän toteuttamiseksi. Vuonna 1931 hän lahjoitti varat oikeuslääketieteellisen laitoksen perustamiseksi Harvardin yliopistoon, koska tuolloin harvalla oli sellaista lääketieteellistä koulutusta, joka auttoi kuolinsyyn selvittämiseen.

## Rikospähkinät

Rikostutkijoille annettiin tuolloin hyvin vähän koulutusta. Tämä merkitsi sitä, että he eivät huomanneet avaintodisteita, tai sitten he käsittelivät niitä väärin. Pahimmassa tapauksessa rikospaikat tärveltiin peruuttamattomasti. Glessner Lee halusi kollegoineen Harvardissa parantaa koulutusta, ja he tarvitsivat siihen sopivia välineitä. Glessner Lee alkoi rakentaa 1940-luvulta lähtien dioraamoja, joissa kuvattiin murhia, itsemurhia ja tahattomia kuolemia. Tapaukset olivat yhdistelmiä todellisista ja erittäin haastavista tapauksista, joiden asettelun hän itse kuvitti ja suunnitteli. Hän oli erittäin vaativa ja luova pyrkiessään tarkkoihin yksityiskohtiin. Hän neuloi pieniä sukkahousuja käsin, pyöritti käsin pieniä tupakalla täytettyjä savukkeita ja poltti niiden päät, kirjoitti pieniä kirjeitä yksikarvaisella siveltimellä sekä teki ikkunoihin ja oviin toimivia lukkoja.

Näitä nukkekodin kokoisia pienoisrikospaikkoja, eli ”selittämättömiä kuolemia pähkinänkuoressa” (*Nutshell Studies of Unexplained Death*), käytettiin murhatutkimuksen koulutukseen. Tavoitteena oli päästä tuomitsemaan syylliset, vapauttaa syyttömät ja löytää totuuden pähkinänkuoressa. Glessner Lee käytti koulutuksessa oletetun murhapaikan havainnointia myötäpäivään. Dioraamoja käytetään edelleen koulutuksessa, eikä niiden ratkaisuja ole julkisesti kerrottu. Alun perin niitä oli kaksikymmentä, joista kahdeksantoista on säilynyt.

## Lähteet

## Aiheesta muualla
*YLE Areena: Tienraavaajat jakso 22: Frances Glessner Lee
Luis Vallenilla

**Luis José Vallenilla Pacheco** (s. 13. maaliskuuta 1974 Caracas) on venezuelalainen jalkapalloilija, joka oli pelipaikaltaan puolustaja. Hän pelasi seuratasolla kotimaansa lisäksi Argentiinassa, Ecuadorissa ja Kyproksella. Hän pelasi Venezuelan maajoukkueessa 77 maaottelua ja teki niissä yhden maalin.

Vallenilla pelasi ensimmäisen maaottelunsa maaliskuussa 1996 Guatemalaa vastaan. Hän kuului Venezuelan joukkueeseen vuosien 1997, 2001, 2004 ja 2007 Copa Américassa mutta viimeisimmässä hän ei päässyt kentälle.

## Lähteet
Naziq al-Abid

**Naziq al-Abid** (; 1887–1959) oli syyrialainen naisaktivisti ja Ottomaanien miehityksen vastustaja Syyriassa. Vuonna 1919 hän perusti Noor al-Fayha (*Damaskoksen valo*) -naisjärjestön. Hänet nimettiin Syyrian armeijan kapteeniksi Maysalunin taistelun jälkeen ja oli ensimmäinen naisupseeri Syyrian armeijassa. 1922 hän perusti Syyrian Punaista Puolikuuta edeltäneen Punainen tähti -yhteisön. Ranska karkotti Abidin miehitettyään Syyrian. 

## Lähteet
Hamza al-Ghamdi

**Hamza al-Ghamdi** (18. marraskuuta 1980 Al Bahah, Saudi-Arabia – 11. syyskuuta 2001 New York, Yhdysvallat) oli saudiarabialainen terroristi ja yksi viidestä United Airlinesin lennon 175 kaappaajasta.

Saudi-Arabiassa syntynyt Ghamdi lähti kotoaan taistelemaan Tšetšeniaan ja luultavasti lähetettiin Al-Qaidan koulutusleireille Afganistaniin, missä hänet valittiin osalliseksi syyskuun 11. päivän terroritekoihin.

Hän saapui Yhdysvaltoihin toukokuussa 2001 turistiviisumilla. 11. syyskuuta 2001 Ghamdi nousi United Airlinesin lennolle 175 ja kaappasi koneen veljensä Ahmedin ja kolmen muun terroristin kanssa. Marwan al-Shehhi lensi koneen päin World Trade Centerin etelätornia New Yorkissa.

## Lähteet
Fayez Banihammad

**Fayez Rashid Ahmed Hassan al-Qadi Banihammad** (19. maaliskuuta 1977 Khor Fakkan, Arabiemiirikunnat – 11. syyskuuta 2001 New York, Yhdysvallat) oli arabiemiraattilainen terroristi ja yksi viidestä United Airlinesin lennon 175 kaappaajasta.

Arabiemiraateissa syntynyt Banihammad muutti pois perheensä luota tavoitellakseen hätäaputyötä. Banihammad sai turistiviisumin Yhdysvalloista. Tämän viisumin käsitellyt konsulivirkamies on todennut, että
Yhdistyneiden arabiemiirikuntien kansalaisilta ei juuri koskaan vaadittu haastatteluja heidän viisumihakemustensa yhteydessä,että Yhdistyneitä arabiemiirikuntia pidettiin hyvinvointivaltiona, joka piti erittäin hyvää huolta
kansalaisistaan, ja että Yhdistyneitä arabiemiirikuntia kohdeltiin tosiasiallisesti viisumivapausmaana.

Banihammad saapui Yhdysvaltoihin kesäkuussa 2001. 11. syyskuuta 2001 hän nousi United Airlinesin lennolle 175 ja kaappasi koneen neljän muun terroristin kanssa. Marwan al-Shehhi lensi koneen päin World Trade Centerin etelätornia New Yorkissa.

## Lähteet
Mohand al-Shehri

**Mohand Muhammed Fayiz al-Shehri** (7. toukokuuta 1979 Asir, Saudi-Arabia – 11. syyskuuta 2001 New York, Yhdysvallat) oli saudiarabialainen terroristi ja yksi viidestä United Airlinesin lennon 175 kaappaajasta. Nimestään huolimatta hän ei ollut sukua veljeksille Wail al-Shehri ja Waleed al-Shehri, jotka olivat mukana American Airlinesin lennon 11 kaappauksessa.

Shehri oli entinen yliopisto-opiskelija, joka oli keskeyttänyt opintonsa kurssien reputtamisen vuoksi. Myöhemmin hän lähti kotoaan taistelemaan Tšetšeniaan vuonna 2000, mutta luultavasti suuntasi sieltä Al-Qaidan koulutusleireille Afganistaniin. Tuona aikana hänet valittiin osalliseksi terrorihyökkäykseen Yhdysvaltoihin. Hän sai Yhdysvaltain opiskelijaviisumin lokakuussa 2000.

Shehri saapui Yhdysvaltoihin toukokuussa 2001. 11. syyskuuta 2001 hän nousi United Airlinesin lennolle 175 ja kaappasi koneen neljän muun terroristin kanssa. Marwan al-Shehhi lensi koneen päin World Trade Centerin etelätornia New Yorkissa.
Dragon XL

**Dragon XL** on SpaceX:n kehitteillä oleva miehittämätön avaruusalus. Tavoitekapasiteetti on 5 tonnia Kuun kiertoradalle.

Maaliskuussa 2020 NASA julkisti, että Dragon XL on valittu hoitamaan rahtiliikennettä Lunar Gateway -kuuavaruusasemalle. Julkistettu Gateway Logistics Services (GLS) -sopimus on osa Artemis-ohjelmaa.

Dragon XL on jatkumoa Dragonille ja Crew Dragonille mutta on näitä huomattavasti suurempi. Kantorakettina on tarkoitus olla Falcon Heavy.

## Aiheesta muualla
* NASA Awards Artemis Contract for Gateway Logistics Services
Mayu Mukaida

**Mayu Mukaida** (向田 真優, 22. kesäkuuta 1997 Yokkaichi) on japanilainen vapaapainin olympiavoittaja ja maailmanmestari. 

Mukaida voitti olympiakultaa 53 kg:n painoluokassa vuodelle 2021 siirretyissä Tokion olympialaisissa. Hän on voittanut maailmanmestaruuden vuosina 2016, 2018 ja 2022 55 kg sarjassa. Hänellä on myös MM-hopeaa vuosilta 2017 ja 2019 53 kg sarjasta. Mukaida on voittanut myös Aasian-mestaruuden vuonna 2017 sekä AM-hopeaa vuosina 2019 ja 2020. Nämä mitalit ovat 53 kg sarjasta.

Mukaida voitti nuorten olympiakultaa 52-kiloisissa 2014. Hän voitti maailmannestaruuden alle 17-vuotiaissa 52 kg:n painoluokassa 2012 ja 2013 sekä alle 20-vuotiaissa 55-kiloisissa 2016. Aasian-mestaruuden hän voitti alle 17-vuotiaiden 52 kg:n painoluokassa 2014 ja alle 20-vuotiaiden 55-kiloisissa 2015.

## Lähteet
Korsikäämikkä

**Korsikäämikkä** (*Epichloë typhina*) on Clavicipitaceae-heimoon kuuluva sienilaji. Korsikäämikkä kasvaa tavallisesti heinäkasvien ympärille kiertyneenä. Suomessa se elää yleensä koiranheinässä tai timoteissa. Muualla maailmassa sitä tavataan sadoissa eri lajeissa. Sienen suhde heinään on symbioottinen, sillä se tuottaa tavallisesti vaarattomalle heinälle myrkkyä, jolloin nisäkkäät eivät voi syödä sitä. Korsikäämikkä on alkukesästä valkea mutta muuttuu sen kotelopullojen kasvaessa oranssiksi. Korsikäämikän siemeniä levittää *[[Botanophila phrenione]]* -kärpäslaji, joka munii sen pinnalle ja syö sen rihmoja sekä itiöitä, jotka sitten kulkeutuvat sen ruuansulatuksen kautta muualle, joskus toiseen korsikäämikkään. Kärpäsen kiinnostus korsikäämikkää kohtaan lakkaa sienen muuttuessa oranssiksi. Korsikäämikän itiöt ovat itiökotelossa ollessaan 150–200 mikrometrin mittaisia.

## Lähteet

## Aiheesta muualla
*Laji.fi: Korsikäämikkä (''Epichloë typhina'')
*Luopioisten kasvisto: Korsikäämikkä, osmankäämisieni (''Epichloë typhina'')
Raspiheinät

**Raspiheinät** (*Dactyloctenium*) on heinäkasvien (Poaceae) heimoon kuuluva pieni kasvisuku. Sukuun luetaan kuuluvaksi ainakin 12 lajia.

## Lajeja
* *[[Dactyloctenium aegyptium]]*
* *[[Dactyloctenium aristatum]]*
* *[[Dactyloctenium australe]]*
* *[[Dactyloctenium buchananensis]]*
* *[[Dactyloctenium capitatum]]*
* *[[Dactyloctenium ctenoides]]*
* *[[Dactyloctenium geminatum]]*
* *[[Dactyloctenium giganteum]]*
* *[[Dactyloctenium hackelii]]*
* *[[Dactyloctenium radulans]]*
* *[[Dactyloctenium robecchii]]*
* *[[Dactyloctenium scindicum]]*

## Lähteet

## Aiheesta muualla
* Laji.fi: Raspiheinät (''Dactyloctenium'')
* ITIS: ''Dactyloctenium'' 
* United States Department of Agriculture (USDA): ''Dactyloctenium'' 
* Flora of China: ''Dactyloctenium''
Anneli Hulthén

**Anneli Maria Hulthén**, (myös nimimuodossa *Hultén*, s. 27. heinäkuuta 1960 Göteborg) on ruotsinsuomalainen sosiaalidemokraattinen poliitikko.

Hulthén on toiminut 1. lokakuuta 2016 alkaen Skånen läänin maaherrana. Aikaisemmin hän oli vuodesta 2009 Göteborgin kaupunginhallituksen puheenjohtajana. Hulthén oli kansanedustaja vuosina 1986–1995 ja europarlamentaarikko vuosina 1995–2002. 

Hulthén on innokas polkupyöräilijä, työmatkapyöräilijä ja pyöräilyn edistäjä. Hän sai Svensk Cykling -järjestön poliitikkopalkinnon vuonna 2010.

## Lähteet

## Aiheesta muualla

*
Väre (yritys)

**Väre Oy** (19. kesäkuuta 2019 asti **Väre Energia Oy**) on vuonna 2018 toimintansa aloittanut valtakunnallinen energiayhtiö, joka syntyi Kuopion Energian, Savon Voiman, Lappeenrannan Energian ja Jyväskylän Energian (nyk. Alva-yhtiöiden) sähkönmyyntiliiketoimintojen yhdistymisestä. Väre on Suomen neljänneksi suurin sähkönmyyjä: yhtiöllä on noin 250&nbsp;000 asiakasta ympäri Suomen. 

Yhtiön tuotteita ovat sähkönmyynti, aurinkosähköpaketit ja aurinkovoimalat ja sähköautojen latauspalvelut. Väreen ja sen omistajayhtiöiden toimittamien aurinkovoimaloiden yhteenlaskettu teho ylitti 4 000 kWp. Väreen tulos on ollut jokaisella tilikaudella tappiollinen. 

Maaliskuussa 2023 Ilmatar Energy ilmoitti, että kaikki sen sähkösopimusasiakkaat siirtyvät Väreen asiakkaiksi 1.5.2023 alkaen, jos Kilpailu- ja kuluttajavirasto hyväksyy kaupan 

## Lähteet

## Aiheesta muualla
* Yrityksen kotisivut
Annie Pankowski

**Annie ”Anne” Pankowski** (s. 4. marraskuuta 1994) on yhdysvaltalainen jääkiekkoilija, pelipaikaltaan keskushyökkääjä. Seuratasolla hän on edustanut koko pääsarjauransa ajan Western Collegiate Hockey Associationin Wisconsin Badgersia, jossa hän on pelannut 154 ottelua 206 pisteen saldolla. Yhdysvaltain naisten jääkiekkomaajoukkueessa Pankowski on pelannut kolmet maailmanmestaruuskilpailut, joissa kaikissa joukkue voitti kultaa. Yhteensä hän on pelannut maaotteluja 17 kappaletta ja tehnyt niissä 12 pistettä.

## Lähteet
Jennifer Lien

**Jennifer Anne Lien** (s. 24. elokuuta 1974 Palos Heights, Illinois) on yhdysvaltalainen näyttelijä. Hän on näytellyt muun muassa Kesin roolissa *[[Star Trek: Voyager]]* -televisiosarjassa.

Lien on naimisissa kirjailija Phil Hwangin kanssa. Heillä on yksi lapsi (s. 2002).

## Filmografia
### Elokuvat

## Lähteet

## Aiheesta muualla
Carter Verhaeghe

**Carter Verhaeghe** (s. 14. elokuuta 1995 Toronto, Ontario) on kanadalainen jääkiekkoilija. Hän edustaa NHL-seura Florida Panthersia. Verhaeghe on pelipaikaltaan keskushyökkääjä ja laukoo vasemmalta.

Toronto Maple Leafs varasi Verhaeghen vuoden 2013 varaustilaisuuden kolmannella kierroksella numerolla 82. Syyskuussa 2015 hän siirtyi Maple Leafsista New York Islandersiin ja heinäkuussa 2017 Islandersista Tampa Bay Lightningiin. Kaudella 2019–2020 Verhaeghe pääsi ensimmäisen kerran pelaamaan NHL:ssä. Hän teki 52 NHL-runkosarjaottelussa yhdeksän maalia ja antoi neljä maalisyöttöä eli sai 13 tehopistettä. 

Lokakuussa 2020 Verhaeghe teki Florida Panthersin kanssa kaksivuotisen ja yhteensä kahden miljoonan dollarin arvoisen sopimuksen.  

Heinäkuussa 2021 Verhaeghe solmi kolmen vuoden sopimuksen Panthersin kanssa.

Lokakuussa 2024 Verhaeghe solmi Panthersin kanssa kahdeksanvuotisen jatkosopimuksen.

## Lähteet
*
* https://www.nhl.com/player/carter-verhaeghe-8477409

### Viitteet
Groove

**Groove** (engl., ”gruuv”) on yksinkertaisesti ajatellen musiikissa svengin (swing) tunnelma, svengin tuntu. Erityisesti groove ja swing liitetään jazzin rytmiin, joka syntyy soittajien keskinäisessä vuorovaikutuksessa. Laajemmassa käytössä groove on populaarimusiikin piirre, joka liittyy moniin musiikinlajeihin, kuten souliin, funkiin, rockiin ja salsaan. Näissä eri musiikkityyleissä groove ja swing ilmenevät eri tavoin, sillä kyseessä on tulkinnallinen ilmiö. On yleistä, että termiä "groove" käytetään kolmimuunteisen rytmiikan lisäksi muissakin yhteyksissä, esimerkiksi kun halutaan kuvailla hyvää rytmistä yhteissoittoa. 

Groove-sanaa alettiin käyttää swing-jazzin kulta-aikoina (1936–1945) kuvaamaan parhaita soittoesityksiä. Grooven on kuvattu muun muassa "houkuttelevan kuulijaa polkemaan rytmiä jalallaan tai vetävän kuuntelijan mukaan musiikkiin". Käsite on yhdistetty joskus ostinatoihin, jotka ovat tyypillisiä afrikkalaisperäisille tanssimusiikin tyyleille. 

Termit "swing" ja "groove" ovat samantapaisia: "swing" syntyy kun 4/4 tahtilajissa 8-osanuotit soitetaan kolmimuunteisesti. "Groove" tarkoittaa oikeastaan sitä että 16-osanuotit ovat kolmimuunteisia ja 8-osanuotit suoria. Swingiä tai groovea ei voi kuitenkaan määritellä täsmällisesti, vaan kolmimuunteisuuden vaihtelu riippuu tulkitsijasta ja esitettävän musiikin temposta: hyvin nopeissa tempoissa kolmimuunteisuus lievenee sekä hitaissa tempoissa kolmimuunteisuus lievenee ja usein 8-osat ovat lähes "suoria".

Kolmimuunteisuutta swingissä ja groovessa ei voi merkitä nuotteihin tarkasti, vaan kyseessä on tulkinnanmukainen ilmiö ja termi.

Klassisen musiikin termin "ostinato" vastine rockissa ja jazzissa on riffi, latin-musiikissa montuno. Metallimusiikissa on erillinen groove metal -tyyli (esimerkiksi Pantera).
Nguyễn Thị Huyền

**Nguyễn Thị Huyền** (19. toukokuuta 1993) on vietnamilainen yleisurheilija ja aasianmestari. Hän on erikoistunut 400 metrin matkoille. 

## Kilpailu-ura

Vuonna 2012 Thị Huyền osallistui Yleisurheilun alle 20-vuotiaiden maailmanmestaruuskilpailuihin Barcelonassa. Hän kilpaili tuolloin 400 metrin aitajuoksussa, mutta jäi alkueriin. ASEANn universiadeissa hän voitti sekä 400 metrin ja 400 metrin aitajuoksun mestaruuden. Samana vuonna hän myös voitti Vietnamin junioreiden mestaruuden 200 metrillä, 400 metrillä ja 400 metrin aitajuoksussa.

Vuonna 2013 Thị Huyền voitti neljä mestaruutta Nuorten Kaakkois-Aasian kisoissa 200 metrillä, 400 metrillä, 400 metrin aitajuoksussa sekä 4x400 metrin viestissä. Vietnamin mestaruuskilpailuissa hän voitti 400 metrin aitajuoksun ja oli toinen sekä 200 että 400 metrillä. Vuonna 2014 Aasian kisoissa hän oli 400 metrin kilpailussa seitsemäs ja 4x400 metrin viestissä viides. ASEAN olympiadeissa hän voitti 400 metrin aitajuoksun sekä oli mukana voittamassa sekä 4x100 metrin että 4x400 metrin viestin.

Vuonna 2015 Thị Huyền osallistui Singaporen Kaakkois-Aasian kisoihin. Hän voitti tuolloin 400 metrin ja 400 metrin aitajuoksun sekä oli 4x400 metrin viestijuoksun voittaneessa joukkueessa. Hän osallistui myös Pekingin MM-kilpailuissa 2015 400 metrin aitajuoksuun, mutta jäi alkueriin. Vuonna 2016 Thị Huyền kilpaili Rion olympialaisissa 400 metrille ja 400 metrin aitajuoksuun. 400 metrin juoksussa hän jäi alkueriin ajalla 52,97 s. Aitajuoksussa hän jäi alkueriin ajalla 57,87 s.

Vuonna 2017 Thị Huyền voitti Aasian-mestaruuden 400 metrin aitajuoksussa ja 4x400 metrin viestissä. Hän myös uusi Kaakkois-Aasian kisoissa 400 metrin, 400 metrin aitajuoksun ja 4x400 metrin viestin mestaruudet. Thị Huyền voitti saman vuoden lokakuussa Vietnamin mestaruuden 400 metrin aitajuoksussa ja 400 metrin juoksussa. Vuonna 2019 hän voitti Kaakkois-Aasian kisoissa 400 metrin juoksun.

## Ennätykset
Lähde:

* 200 metriä: 24,60 (16. elokuuta 2012, Hồ Chí Minh)
* 400 metriä: 52,00 (12. kesäkuuta 2015, Singapore)
* 400 metrin aitajuoksu: 56,06 (22. elokuuta 2017, Kuala Lumpur)
* 4x100 m: 45,74 (18. joulukuuta 2014, Palembang)
* 4x200m: 1.36,83 (9. joulukuuta 2014, Namdinh)
* 4x400m: 3.31,46 (11. kesäkuuta 2015, Singapore)

## Lähteet
Montpellier Business School

**Montpellier Business School** on eurooppalainen kauppakorkeakoulu, joka toimii Montpellierssa. MBS perustettiin Ranskassa vuonna 1897.

Vuonna 2019 MBS oli kuudeskymmenesyhdeksäs Financial Timesin Euroopan kauppakorkeakoulujen rankinglistalla.

MBS on kansainvälinen kolmoisakkreditointi (AMBA, EQUIS ja AACSB). Koulun merkittäviin alumneihin lukeutuvat muun muassa Eric Besson (entinen Ranskan ministeri).

## Lähteet

## Aiheesta muualla
*Virallinen kotisivu
Annihilatorin diskografia

**[[Annihilator]]** on kanadalainen metalliyhtye. Sen musiikki luokitellaan yleensä thrash metaliksi. Yhtye on uransa aikana myynyt yli kaksi miljoonaa levyä. 
## Studioalbumit
*
*
*
*
*
*
*
*
*
*
*
*
*
*
*
*
*
*

## EP:t
* 
* 

## Livealbumit
*
*
*

## Kokoelma-albumit
*
*
*
*

## Singlet
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  (feat. Alexi Laiho, Dave Lombardo, Stu Block)

## Videoalbumit
* Ten Years in Hell (2006)
* Live at Masters of Rock (2009)

## Musiikkivideot

## Lähteet
Yleisluistelun Euroopan-mestaruuskilpailut 1933

**Pikaluistelun [[Pikaluistelun Euroopan-mestaruuskilpailut|EM-kilpailut]] 1933** käytiin 4.–5. helmikuuta Viipurissa Salakkalahden jäällä. 

## Tulokset

## Lähteet
*EM-tilastot hollanniksi
Jukolan viesti 2022

**Jukolan viesti 2022** eli **Lukkari-Jukola** oli 73. Jukolan viesti -tapahtuma. Se käytiin kesäkuussa 2022 Mynämäen Kurjenmäen alueella. Järjestävät seurat olivat Liedon Parma ja Mynämäen Suunnistajat -52. Kyseessä oli ensimmäinen kerta, kun Jukolan viesti kilpailtiin Mynämäessä.

Alun perin kilpailut oli tarkoitus käydä 19.–20. kesäkuuta 2021, mutta ne siirrettiin 31. maaliskuuta 2020 vuodella eteenpäin kuten myös edellisen vuoden ja kahden seuraavan vuoden Jukolan viestit vuoden 2020 koronaviruspandemian vuoksi.

Tilastollisena erikoisuutena Venlojen viestissä ja Jukolan viestissä oli yhtä monta maaliin tullutta joukkuetta; 1&nbsp;270.

## Tulokset

### Jukolan viesti
Lähde:

### Venlojen viesti
Lähde:

## Lähteet
Israelin akateeminen boikotti

**Israelin akateemisen boikotin** kampanja käynnistettiin huhtikuussa 2004 osana Boikotointi, divestointi ja sanktiot (Boycott, Divestment and Sanctions, BDS) -kampanjaa. Kampanja vaatii kansainvälisen painostuksen kohdistamista Israelin akateemisia instituutioita kohtaan boikotoinnin, sijoitusten poisvetämisen ja pakotteiden muodossa. Käytännössä boikotti tarkoittaa muun muassa korkeakoulutasoisen tutkimus- ja vaihto-opiskeluyhteistyön keskeyttämistä.

Akateemisen boikotin tavoitteena on pakottaa Israel muuttamaan palestiinalaisia syrjivä ja sortava politiikkansa, mukaan lukien palestiinalaisten akateemisen vapauden tukahduttaminen.

Etelä-Afrikan akateeminen boikotti nähdään usein mallina Israelin akateemiselle boikotille.

## Boikottivaatimukset Suomessa
Vaatimukset Israelin akateemisesta boikotista nousivat pinnalle vuonna 2023 alkaneen Gazan sodan myötä. Helmikuussa 2024 neljä norjalaista yliopistoa ilmoitti lopettavansa yhteistyön israelilaisten yliopistojen kanssa.

Keväällä ja syksyllä 2024 Helsingin yliopiston ylioppilaskunta ja Taideyliopiston ylioppilaskunta hyväksyivät jäsenaloitteet, jotka vaativat yliopistoilta osallistumista Israelin akateemiseen boikottiin. Turun yliopiston ylioppilaskunta ilmoitti vastustavansa yliopistotason yhteistyötä israelilaisten korkeakoulujen kanssa. Myös Suomen ylioppilaskuntien liitto vaati marraskuussa Israelin akateemista boikottia.

Toukokuussa 2024 yliopisto-opiskelijat alkoivat osoittaa mieltä Palestiinan puolesta perustamalla solidaarisuusleirejä kampusalueille. Opiskelijat ovat yöpyneet ulkona kampusalueille tuoduissa teltoissa ensin Helsingin yliopistolla ja myöhemmin myös Tampereen yliopistolla sekä Jyväskylän yliopistolla. Oulun yliopistolla järjestettiin solidaarisuusleirejä tukeva mielenosoitus. Mielenosoittajat vaativat korkeakouluja ryhtymään akateemiseen boikottiin israelilaisia korkeakouluja vastaan muun muassa lopettamalla tutkimusyhteistyön israelilaisten korkeakoulujen kanssa ja tukemalla sotaa pakenevia palestiinalaisia opiskelijoita.

## Lähteet
Jeff Halper

**Jeff Halper** (s. 1946 Minnesota, Yhdysvallat) on Yhdysvalloissa syntynyt antropologi, kirjailija, luennoitsija ja poliittinen aktivisti, joka on asunut Israelissa vuodesta 1973. Hän on yksi Israeli Committee Against House Demolitions (ICAHD)-järjestön perustajista ja sen nykyinen toiminnanjohtaja. 

Halper on kirjoittanut useita kirjoja Israelin ja Palestiinan konfliktista. Hän kirjoittaa ja luennoi Israelin politiikasta keskittyen pääosin väkivallattomiin strategioihin Israelin ja Palestiinan välisen konfliktin ratkaisemiseksi. Hän tukee BDS-liikettä ja Israelin akateemista boikotointia. Hänen mukaansa Israel syyllistyy apartheidiin ja Palestiinan miehitettyjen alueiden ohjelmalliseen juutalaistamiseen. 

## Suomessa
Halper vieraili Suomessa ensimmäisen kerran vuonna 2011. Hän piti silloin esitelmän Israelista ja Palestiinasta Helsingin ja Tampereen yliopistoilla järjestetyissä tilaisuuksissa.

Vuonna 2019 Halper vieraili Suomessa rauhanjärjestöjen seminaarissa keskustelemassa Israelin asekaupasta.

## Kunniamaininnat ja palkinnot

Vuonna 2007 ICAHD sai Olive Branch -palkinnon Jewish Voice for Peace -järjestöltä. 

## Julkaistut teokset

* *War Against the People: Israel, the Palestinans and Global Pacification*, Pluto Press, 2015,     
* *Obstacles to Peace: A Reframing of the Israeli-Palestinian Conflict*, ICAHD (Fourth Edition, 2009), . 
* *An Israeli in Palestine: Resisting Dispossession, Redeeming Israel*, Pluto Press, 2008, 
* *Between Redemption and Revival: The Jewish Yishuv in Jerusalem in the Nineteenth Century*, Westview, 1991, 
* *The Falashas: An Analysis of Their History, Religion and Transitional Society*, University of Minnesota, 1966 

## Lähteet
Lavasterakentaja

**Lavasterakentaja** on artesaani, joka rakentaa annettujen piirustuksien ja pienoismallien mukaisia kulisseja. Hän toteuttaa lavastajan tekemät suunnitelmat.

Ammatissa vaaditaan hyviä kädentaitoja, tilan hahmotuskykyä, oivalluskykyä, idearikkautta, joustavuutta ja ryhmätyötaitoja. Lavasterakentajalla on hallussa laaja tietämys eri materiaalien työstötavoista. Hän työskentelee esimerkiksi puun, metallin, muovin ja maalien kanssa.

## Koulutus
Lavasterakentajaksi voi opiskella Suomessa Tyrvään käsi- ja taideteollisuusoppilaitoksessa, Outokummussa Riveriassa ja SASKY koulutuskuntayhtymä Sastamalan yksikössä. Koulu on toisen asteen koulutus eli ammatillinen perustutkinto. Koulutuksen kesto on kolme vuotta. Siellä harjoitellaan erilaisten materiaalien työstämistä käsin, sekä työstökoneilla. Koulussa harjoitellaan myös kustannusten laskemista ja teknisten piirustuksien laatimista. 

Jatkokoulutukseen koulun jälkeen voi hakea esimerkiksi lavastajaksi Aalto-yliopistoon.

## Työllistyminen
Lavasterakentaja voi työskennellä esimerkiksi teattereissa, messutapahtumissa, teemapuistojen rakentamisessa, festareilla, somistustehtävissä, televisiossa ja elokuvateollisuudessa.

Alalla suurin osa työskentelee freelancereina. Vakituista työtä on harvemmin saatavilla.

## Lähteet
Jukolan viesti 2014

**Jukolan viesti 2014** eli **Kuopio-Jukola** oli 66:s Jukolan viesti -tapahtuma. Se käytiin 14.–15. kesäkuuta 2014 Kuopion Vehmersalmella. Järjestävänä seurana toimi Kuopion Suunnistajat. Tämä oli ensimmäinen kerta, kun Jukolan viesti järjestettiin Vehmersalmella. Kuopion Suunnistajat oli kuitenkin yksi vuoden 1996 Mehtä-Jukolan järjestävistä seuroista. Miesten Jukolan viestin voitti Kalevan Rasti, jolle voitto oli kuudes ja kolmas peräkkäin. Naisten 37:nen Venlojen viestin voitti OK Pan Aarhus, jolle voitto oli toinen.

## Tulokset
### Venlojen viesti
**1. osuus:** 5,1 km
**2. osuus:** 5,0 km
**3. osuus:** 6,7 km
**4. osuus:** 7,4 km
**Joukkueita:** 1&nbsp;232, joista hyväksytysti **maaliintulleita:** 1&nbsp;139

### Jukolan viesti

**1. osuus:** 10,1 km
**2. osuus:** 11,5 km
**3. osuus:** 10,2 km
**4. osuus:** 7,6 km

**5. osuus:** 7,7 km
**6. osuus:** 10,7 km
**7. osuus:** 14,0 km

**Joukkueita:** 1&nbsp;628, joista hyväksytysti **maaliintulleita:** 1&nbsp;357

## Lähteet
*Venlojen viestin 2014 tulokset
*Jukolan viestin 2014 tulokset

## Aiheesta muualla
*Kuopio-Jukolan tiivistelmä Jukola.com-sivustolla
*Venlojen viestin 2014 GPS-seuranta ja kartat RouteGadget-palvelussa
*Jukolan viestin 2014 GPS-seuranta ja kartat RouteGadget-palvelussa
Miesten yleisluistelun maailmanmestaruuskilpailut 1931

**Yleisluistelun maailmanmestaruudesta** kilpailtiin Helsingissä Töölön Pallokentällä  21.-22. helmikuuta 1931. 

:  * = kaatui

:  NC = ei jatkoon eli viimeiselle matkalle
:  NF = keskeytti, ei maaliin
:  NS = ei startannut
:  DQ = disqualifioitu

* Speed Skating - World Allround Championships - 1930/1931
Viiksilaiskuri

**Viiksilaiskuri** (*Malacoptila mystacalis*) on laiskureihin kuuluva lintulaji. Lajia tavataan Etelä-Amerikasta. 

## Koko ja ulkonäkö
Viiksilaiskuri voi kasvaa 20&ndash;23 cm pitkäksi. Sukupuolet muistuttavat toisiaan ulkonäöltään. Lajin pää, selkä ja pyrstö ovat väriltään tummanruskeat. Ruskeissa siivissä on valkoisia pilkkuja. Viiksilaiskurin nokan yläpuoli on valkoinen, ja väri jatkuu juovana "viiksinä" alaspäin. Linnun kurkku ja rinta ovat punaruskeat, ja vatsa on harmahtavan valkoinen. 

## Levinneisyys ja elinympäristö
Viiksilaiskuri elää laikuttaisesti Kolumbiassa ja Venezuelassa. Sen elinympäristöä ovat kuivat ja kosteat metsät ja metsien reuna-alueet. Lintu liikkuu useimmiten pareittain. Viiksilaiskurin ravintoa ovat hyönteiset ja pienet selkärankaiset eläimet. Viiksilaiskurin pesimäkausi kestää helmikuulta syyskuulle.

## Lähteet
Jukolan viesti 2015

**Jukolan viesti 2015** eli **Louna-Jukola** oli 67:s Jukolan viesti -tapahtuma. Se käytiin 13.–14. kesäkuuta 2015 Paimion Mäntyrinteen alueella. Järjestävinä seuroina toimivat Paimion Rasti ja Turun Suunnistajat. Paimiossa oli järjestetty Jukolan viesti myös vuosina 1972 ja 1993. Miesten Jukolan viestin voitti Kristiansand OK, jolle voitto oli toinen. Naisten 38:nen Venlojen viestin voitti Domnarvets GoIF, jolle voitto oli kolmas.

## Tulokset
### Venlojen viesti
**1. osuus:** 8,0 km
**2. osuus:** 6,0 km
**3. osuus:** 6,2 km
**4. osuus:** 8,8 km
**Joukkueita:** 1&nbsp;417, joista hyväksytysti **maaliintulleita:** 1&nbsp;305

### Jukolan viesti

**1. osuus:** 13,8 km
**2. osuus:** 12,3 km
**3. osuus:** 15,8 km
**4. osuus:** 8,1 km

**5. osuus:** 8,6 km
**6. osuus:** 12,6 km
**7. osuus:** 14,6 km

**Joukkueita:** 1&nbsp;787, joista hyväksytysti **maaliintulleita:** 1&nbsp;518

## Lähteet
*Venlojen viestin 2015 tulokset
*Jukolan viestin 2015 tulokset

## Aiheesta muualla
*Louna-Jukolan tiivistelmä Jukola.com-sivustolla
*Venlojen viestin 2015 GPS-seuranta ja kartat RouteGadget-palvelussa
*Jukolan viestin 2015 GPS-seuranta ja kartat RouteGadget-palvelussa
Wallace Roney

**Wallace Roney** (25. toukokuuta 1960 Philadelphia – 31. maaliskuuta 2020 Paterson, New Jersey) oli yhdysvaltalainen jazztrumpetisti.

Roney opiskeli nuorena klassisten trumpetistien johdolla. High schoolin jälkeen hän suoritti opintoja Berklee School of Musicissa ja Howardin yliopistossa ennen muuttoaan New Yorkiin 1980-luvun alussa. Roney nousi maineeseen työskentelemällä solistina Art Blakeyn Jazz Messengersin ja Tony Williamsin kanssa 1980-luvun loppupuolella. Roney oli saanut jazzkoulutusta Clark Terrylta ja Duke Ellingtonilta ennen Miles Davisin johdolla opiskelemista vuosina 1985–1991. Roney esiintyi Davisin kanssa yhdessä Montreux Jazz Festivalissa Davisin kuolinvuonna 1991. Yhä lokakuussa 2017 Roney nimesi Davisin läheisimmäksi tyylilliseksi samaistumiskohteekseen.

Roney sai vuonna 1994 Grammy-palkinnon albumillaan *A Tribute to Miles* ja oli jälleen Grammy-ehdokkaana vuonna 1997. Vuonna 2019 Roney julkaisi viimeiseksi albumiksi jääneen levytyksen *Blue Dawn – Blue Nights*. Kyse oli hänen 22. albumistaan kokoonpanon johtajan ominaisuudessa.

Roneyn veli on saksofonisti Antoine Roney. Roney teki musiikillista yhteistyötä sekä veljensä että vaimonsa, pianisti Geri Allenin kanssa. Roney ja Allen olivat naimisissa vuodesta 1995 ja saivat kolme lasta, mutta erosivat vuonna 2008. Roney oli myöhemmin kuolemaansa saakka naimisissa uuden vaimonsa Dawnin kanssa. Hän kuoli saamiinsa komplikaatioihin sairastuttuaan vuosien 2019–2020 koronaviruspandemiassa.

## Lähteet
Dolf van der Scheer

**Adolph Frederik "Dolf" van der Scheer** (18. huhtikuuta 1909 Zutphen – 31. elokuuta 1966 Rotterdam) oli alankomaalainen pikaluistelija.

Dolf van der Scheer esiintyi ensimmäisen kerran kansainvälisillä areenoilla vuoden 1928 EM-kisoissa Oslossa, jossa ei vielä tullusta menestystä. Seuraavana vuonna hän voitti ensimmäisen maansa mestaruuden yhteispisteissä. Samana vuonna hän saavutti neljännen sijan yhteispisteissä Davosin EM-kilpailuissa. Vuodesta 1930 tuli van der Scheerin paras vuosi, sillä hän saavutti pronssia Oslon MM-kisoissa ja oli jälleen 4. EM-kisoissa. MM-kisojen pras matka oli hänellä 1 500 metriä, jolla matkalla hän sijoittui 3. samoin kuin EM-kisoissakin. Vuosi 1931 oli myös saman tasoinen kuin edllinenkin. Tällä kertaa Tukholman EM-kisoista tuli pronssia kahden 4-sijan jälkeen sekä MM-kisoissa 5. sija. EM-kisojen 500 ja 1 500 metrillä hän sijoittui toiseksi.

Seuraavat vuodet eivät olleet van der Scheerille enää yhtä menestyksekkäät. Toinen Alankomaiden mestaruus tuli vuonna 1933. Vuonna 1933 hän kilpaili Davosissa ja teki ennätyksensä niin 1 500:lla, 3 000:lla kuin 5 000 metrillä. Seuraavan kerran hän oli kansainvälisissä koitoksissa Garmisch-Partenkirchenin olympialaisissa helmikuussa 1936, joissa hän osallistui kaikille neljälle matkalle parhaan matkan ollessa 1 500 metriä, jossa sijoitus oli 9. Saman vuoden EM- ja MM-kisoissa sijoitukset olivat 13. ja 16. Hän oli mukana vielä sotavuosina 1940 ja 1941 maansa mestaruuskisoissa.

## Henkilökohtaiset ennätykset

*500 m: 44,3, 25. tammikuuta 1936, Oslo
*1 000 m: 1.33,8, 10. tammikuuta 1930, Davos
*1 500 m: 2.18,9, 21. tammikuuta 1933, Davos
*3 000 m: 4.59,8, 21. tammikuuta 1933, Davos
*5 000 m: 8.34,6, 22. helmikuuta 1933, Davos
*10 000 m: 18.04,9, 6. helmikuuta 1936, Garmisch-Partenkirchen

## Lähteet
Ronald Reagan UCLA Medical Center

**Ronald Reagan UCLA Medical Center**, arkisemmalta nimeltä pelkkä **UCLA Medical Center** tai **RRMC**, on yliopistollinen opetussairaala Los Angelesissa, Kalifornian osavaltiossa, Yhdysvalloissa. Sairaala sijaitsee UCLA-yliopiston kampusalueella. Vuoden 2019 *[[U.S. News & World Report]]* -lehden sairaalavertailussa se sijoittui Yhdysvaltain 6. parhaimmaksi. Sairaalapaikkoja RRMC:sä on 520.

## Lähteet

## Aiheesta muualla

*Ronald Reagan UCLA Medical Centerin kotisivut
*UCLA Health
Sofia Feltzing

**Johanna Sofia Nikolina Feltzing** (s. 1965) on ollut vuodesta 2011 tähtitieteen professori Lundin yliopistossa. Hän väitteli 1996 Uppsalan yliopistossa aiheella, miten Linnunradan kemiallinen sisältö on ajan myötä muuttunut. Feltzing oli ensimmäinen Uppsalassa tähtitieteestä väitellyt nainen ja kymmenes Ruotsissa. Hän oli 1996−1998 postdoc-tutkijana Royal Greenwich Observatoryssa ja Institute for Astronomyssa Cambridgen yliopistossa. Hän siirtyi 1998 Lundin yliopiston astronomian instituuttiin.

Feltzing tutkii työssään lähinnä Linnunradan historiaa tutkimalla sen tähtien koostumusta. Hän on tutkinut myös tähtiä elliptisissä kääpiögalakseissa ja pallomaisissa tähtijoukoissa.

Feltzing sai 2013 Kuninkaallisen tiedeakatemian Strömerin-Ferrnerin palkinnon "spektroskooppisista ja fotometrisistä tutkimuksista, joista on ollut merkittävää hyötyä Linnunradan ja sitä ympäröivien galaksien kehittymisen tuntemukselle".

Feltzing valittiin vuonna 2015 Ruotsin kuninkaalliseen tiedeakatemiaan toiseen luokkaan jäsenenä numero 1681.

## Lähteet

## Aiheesta muualla
* Sofia Feltzing's Homepage, Lund Observatory, Lund University
Baby Driver

**Baby Driver** on vuonna 2017 ensi-iltansa saanut toimintaelokuva, jonka on ohjannut ja käsikirjoittanut Edgar Wright. Sen pääosia esittää Ansel Elgort, Kevin Spacey, Lily James, Jon Hamm, Eiza González, Jamie Foxx ja Jon Bernthal.

## Asetelma
*Baby Driver* kertoo "Babystä" (Ansel Elgort), nuoresta ja lahjakkaasta musiikkia kuuntelevasta pakoautokuskista. Hän tapaa unelmiensa tytön, Deboran (Lily James) ja päättää jättää rikollisen elämänsä jälkeen. Rikollispomo Doc (Kevin Spacey) kuitenkin kiristää Babyn takaisin töihin. Tuhoon toimittu keikka alkaa uhata Babyn henkeä, vapautta ja rakkautta.

## Näyttelijät

## Julkaisu
Elokuva sai ensi-iltansa Austinissa, Texasissa järjestettävässä South by Southwest -tapahtumassa 11. maaliskuuta 2017, Suomessa 21. kesäkuuta 2017, sekä Yhdysvalloissa 28. kesäkuuta 2017.

Sony Pictures Home Entertainment julkaisi *Baby Driverin* video on demand -muodossa 12. syyskuuta 2017, sekä Blu-raynä ja DVD:nä seuraavana lokakuuna.

## Vastaanotto

### Tuotto
*Baby Driver* oli kaupallinen menestys. Se tuotti Yhdysvaltojen lippuluukuilla 107,8 miljoonaa dollaria, Kanadassa 119,1 miljoonaa dollaria, sekä maailmanlaajuisesti 226,9 miljoonaa dollaria, ollen 42. tuottoisin elokuva vuonna 2017, ja Edgar Wrightin tuottoisin elokuva tähän mennessä.

### Kriitikoiden vastaanotto
Rotten Tomatoes -sivustolla sen saamasta 372 arvostelusta 93 prosenttia olivat myönteisiä. Metacritic -sivustolla se sai 86 pistettä perustuen 57 arvosteluun.

### Palkinnot ja ehdokkuudet
*Baby Driver* sai lukuisia palkintoja ja ehdokkuuksia, muun muassa parhaan leikkauksen, parhaiden äänitehosteiden ja parhaan äänityksen Oscar -ehdokkuudet, parhaan miespääosan Golden Globe -ehdokkuuden, sekä BAFTA-palkinnon ja -ehdokkuuden.

## Lähteet

## Aiheesta muualla

* Viralliset kotisivut
* 
* 
* 
*
Susanne Aalto

**Susanne E. Aalto** (s. 1964 Eskilstuna) on ruotsalainen tähtitieteilijä ja on toiminut vuodesta 2013 radiotähtitieteen professorina Chalmersin teknillisessä korkeakoulussa. Vuonna 1994 hänestä tuli Ruotsin ensimmäinen radiotähtitieteestä väitellyt nainen. Aiheena oli molekyylien säteily tapana tutkia tähtiryöppygalakseja.. Hän oli vuosina 1994–1999 postdoc-tutkijana Steward Observatoryssa Arizonan yliopistossa ja Caltechissa Yhdysvalloissa. Vuonna 1999 hän sai Göteborgin kuninkaallisen tiede- ja kulttuuriseuran myöntämän Albert Wallinin palkinnon. Vuodesta 2000 hän on työskennellyt Chalmersilla ja Onsalan avaruuslaboratoriossa, jossa on ollut radiotähtitieteen apulaisprofessorina vuodesta 2010. Hän tutkii galaksien kehitystä ja liikettä radioteleskoopilla ja molekyylien säteilyä.

Aallon vanhemmat muuttivat 1964 Suomesta Ruotsiin, kun hänen isänsä sai töitä Kanthalilta Hallstahammarista.

## Lähteet
Jukolan viesti 2013

**Jukolan viesti 2013** eli **Jämsä-Jukola** oli 65:s Jukolan viesti -tapahtuma. Se käytiin 15.–16. kesäkuuta 2013 Jämsän Myllymäellä. Järjestävänä seurana toimi Jämsän Retki-Veikot. Tämä oli ensimmäinen kerta, kun Jukolan viesti järjestettiin Jämsässä. Miesten Jukolan viestin voitti Kalevan Rasti, jolle voitto oli viides ja toinen peräkkäin. Naisten 36:nen Venlojen viestin voitti OK Pan Aarhus, jolle voitto oli ensimmäinen. OK Pan Aarhusista tuli samalla ensimmäinen tanskalainen seura, joka pystyi voittamaan Jukola-tapahtuman. Aiemmin kaikki voittajat olivat olleet suomalaisia, ruotsalaisia tai norjalaisia.

## Tulokset
### Venlojen viesti
**1. osuus:** 8,2 km
**2. osuus:** 6,2 km
**3. osuus:** 6,2 km
**4. osuus:** 8,7 km
**Joukkueita:** 1&nbsp;236, joista hyväksytysti **maaliintulleita:** 1&nbsp;141

### Jukolan viesti

**1. osuus:** 12,2 km
**2. osuus:** 13,0 km
**3. osuus:** 14,4 km
**4. osuus:** 7,8 km

**5. osuus:** 7,7 km
**6. osuus:** 11,7 km
**7. osuus:** 15,1 km

**Joukkueita:** 1&nbsp;632, joista hyväksytysti **maaliintulleita:** 1&nbsp;383

## Lähteet
*Venlojen viestin 2013 tulokset
*Jukolan viestin 2013 tulokset

## Aiheesta muualla
*Jämsä-Jukolan tiivistelmä Jukola.com-sivustolla
*Venlojen viestin 2013 GPS-seuranta ja kartat RouteGadget-palvelussa
*Jukolan viestin 2013 GPS-seuranta ja kartat RouteGadget-palvelussa
Sabine Hossenfelder

**Sabine Hossenfelder** (s. 1976 Frankfurt am Main, Länsi-Saksa) on saksalainen fyysikko. Hän on työskennellyt Tukholmassa Pohjoismaisessa teoreettisen fysiikan instituutissa Norditassa. Hän on tarkastellut mahdollisuuksia tutkia, miten todellisuus toimii, jos teoria sallii meidän mitata ilmiöitä, jotka ovat niin pieniä, että niitä voi verrata niin sanottuun Planckin pituuteen, 1,6 × 10-35 metriin.

Hossenfelder teki pro gradun Hawkingin säteilystä. Hän väitteli 2003 aiheella "Schwarze Löcher in Extra-Dimensionen" ja jatkoi opintoja Yhdysvalloissa ja Kanadassa ennen kuin päätyi Norditaan, jossa hän työskenteli 2009–2015. Vuodesta 2015 hän on työskennellyt Frankfurt Institute for Advanced Studiesissa.

Hossenfelder on sitä mieltä, että tutkimus on jämähtänyt paikalleen. Syynä hän pitää tutkimuksen keskittymistä kauneuteen, eikä fysiikassa ole vuosikymmeniin tapahtunut perusteiden läpimurtoa. Hän käsittelee aihetta kirjassaan *Lost in Math: How Beauty Leads Physics Astray* (Basic Books 2018). Hän sanoo, että tiedeyhteisön ryhmädynamiikka vaikuttaa yksittäisen tutkijan tutkimustavoitteisiin.

Hossenfelderillä on Youtube-kanava, jossa hän popularisoi tiedettä ja teknologiaa  

Hossenfelderin puoliso on Stefan Scherers, ja heillä on kaksoset.

## Lähteet

## Aiheesta muualla
* Sabine Hossenfelderin blogi
Jewish Voice for Peace

**Jewish Voice for Peace** (**JVP**) (Yול יהודי לשלום *Kol Yehudi la-Shalom*), ”juutalainen ääni rauhan puolesta”, on yhdysvaltalainen Israelin–Palestiinan konfliktiin keskittynyt järjestö.  

Toimintasuunnitelmassaan se kuvaa itseään monimuotoiseksi ja demokraattiseksi aktivistien yhteisöksi, jota juutalaiset perinteet inspiroivat toimimaan yhdessä rauhan, sosiaalisen oikeudenmukaisuuden ja ihmisoikeuksien puolesta israelilaisten ja palestiinalaisten turvallisuuden ja itsemääräämisoikeuden takaamiseksi. Se pyrkii lopettamaan Israelin miehityksen Länsirannalla, Gazan alueella ja itä-Jerusalemissa.  

## Lähteet
Tanja Lorentzon

**Tanja Mirjam Cecilia Lorentzon** (alun perin *Koukonen*), aikaisemmin **Tanja Svedjeström**, s. 25. syyskuuta 1971 Botkyrka, on ruotsinsuomalainen näyttelijä ja dramaturgi.

## Elämänvaiheet
Lorentzon asui nuoruutensa suomalaisessa maahanmuuttajaperheessä Tumbassa ja Botkyrkassa. Nuoruudessaan hän suuntautui insinööriopintoihin kävi lukion teknisen linjan, mutta harrasti samalla teatteria. Hän oli mukana Spegelteaternin kesänäytöksissä Gripsholmin linnassa, esimerkiksi *[[Hamlet]]issa* kesällä 1991. Ne suuntasivat hänen ammatinvalintaansa kohti teatteria. Monien tilapäistöiden kuten puukäsityön opettamisen jälkeen hän hakeutui Tukholman teatterikorkeakouluun vuosiksi 1994–1998. Jo opiskeluvuosina hän oli mukana muun muassa Orionteatterin *[[Kesäyön unelma]]ssa*, Dramatenin Pierre Corneillen klassikossa *L'illusion comique* (1995), Ingmar Bergmanin tuottamassa Witold Gombrowiczin *Yvonnessa* (1996) ja Thorsten Flinckin sovituksessa Bertolt Brechtin *[[Herra Puntila ja hänen renkinsä Matti|Herra Puntilasta]]* (1996). Sen jälkeen hän on ollut kiinnitettynä Dramateniin, jossa huomattavimpana työnä oli päärooli Christian Tomnerin ohjaamassa näytelmässä *[[Hedda Gabler]]* (2003).

Filmi- ja televisiorooleissa hän debytoi Jonas Felixonin lyhytfilmissä *Innan dagen* (1997) ja näytteli muun muassa Lovisa Bellmanin nimiroolin SVT:n esityksessä *Lovisa och Carl Michael* (2005), pääroolin SVT-sarjassa *Bror och syster* (2007), merkittävissä rooleissa poliisisarjoissa Maria Wern, Kurt Wallander, Brottsvåg (2000) sekä eri rooleissa Millennium-trilogian TV-sovituksessa.

Vuonna 2010 Lorentzon teki Dramateniin monologin *Mormors svarta ögon*, joka käsitteli hänen omaa suomalaista sukuaan. Se oli epätavallinen kuvaus Ruotsin suomalaissiirtolaisista 1900-luvulla. Hän esitti itse näytelmän kolme roolia. Näytelmä toi hänelle myös Sisuradion kunniamaininnan *Vuoden ruotsinsuomalainen* vuonna 2011.

## Lähteet

## Aiheesta muualla
*Tanja Lorentzon/Svedjeström. Ruotsin Filmitietokanta.
*
*Tanja Lorentzon . Dramaten-tuotannot.
CoreCivic

**CoreCivic** (aikaisemmin **Corrections Corporation of America**, **CCA**)  on yhdysvaltalainen vankeinhoitoalan yritys. CCA operoi yksityisiä vankiloita, tutkintavankiloita ja pidätyskeskuksia. Yritys perustettiin Nashvillessa, Tennesseessä vuonna 1983. 

## Lähteet

## Aiheesta muualla
*Yhtiön verkkosivut
Jukolan viesti 2012

**Jukolan viesti 2012** eli **Valio-Jukola** oli 64:s Jukolan viesti -tapahtuma. Se käytiin 16.–17. kesäkuuta 2012 Vantaalla ja naapurikunnissa. Kilpailukeskus oli Hakunilan urheilupuistossa ja kilpailumaasto pääosin Sipoonkorven kansallispuistossa Vantaan, Sipoon ja Helsingin alueilla. Järjestävinä seuroina toimivat Keravan Urheilijat ja Pihkaniskat. Miesten Jukolan viestin voitti Kalevan Rasti, jolle voitto oli neljäs. Naisten 35:nnen Venlojen viestin voitti Halden SK, jolle voitto oli niin ikään neljäs.

## Tulokset
### Venlojen viesti
**1. osuus:** 5,7 km
**2. osuus:** 5,8 km
**3. osuus:** 7,2 km
**4. osuus:** 8,4 km
**Joukkueita:** 1&nbsp;272, joista hyväksytysti **maaliintulleita:** 1&nbsp;145

### Jukolan viesti

**1. osuus:** 12,7 km
**2. osuus:** 12,7 km
**3. osuus:** 14,1 km
**4. osuus:** 7,7 km

**5. osuus:** 8,1 km
**6. osuus:** 10,2 km
**7. osuus:** 15,1 km

**Joukkueita:** 1&nbsp;689, joista hyväksytysti **maaliintulleita:** 1&nbsp;391

## Lähteet
*Venlojen viestin 2012 tulokset
*Jukolan viestin 2012 tulokset

### Viitteet

## Aiheesta muualla
*Venlojen viestin 2012 GPS-seuranta ja kartat RouteGadget-palvelussa
*Jukolan viestin 2012 GPS-seuranta ja kartat RouteGadget-palvelussa
Amriswil

**Amriswil** on kaupunki Koillis-Sveitsissä, Thurgaun kantonissa. Kaupungissa on runsaat 13&nbsp;000 asukasta.

## Sijainti
Amriswil sijaitsee Mittellandin tasankoalueella, Bodenjärven lounaispuolella, viitisentoista kilometriä Sankt Gallenista luoteeseen, saman verran Kreuzlingenistä kaakkoon ja kymmenkunta kilometriä Romanshornista länteen.

## Liikenne
Valtatie 14 () Arbonista Weinfeldeniin kulkee Amriswilin kautta.

SBB:n rautatie Winterthurista Romanshorniin kulkee Amriswilin kautta.

Amriswil kuuluu Sankt Gallenin seudun lähiliikennealueeseen (S-Bahn St. Gallen): Thurbon S7- ja S10-lähijunat Romanshornista Weinfeldeniin kulkevat kaupungin kautta. Lisäksi SBB:n IC-junat Romanshornista Zürichin kautta Berniin ja Brigiin pysähtyvät Amriswilissä.

## Lähteet
*

### Viitteet

## Aiheesta muualla
 
*
World's end

**World's end** voi viitata johonkin seuraavista:

* *[[The World’s End]]*, vuoden 2013 elokuva
* *[[World’s Endin salaisuus]]* (engl. *World’s End*), televisiosarja
* *Sandman deluxe. Kirja kahdeksan, Maailmain loppu* (engl. *Worlds' End*), *[[The Sandman]]* -sarjan sarjakuva-albumi

## Katso myös
* Land’s End